als_Latn dik_Latn sag_Latn
Të nderuar kolegë dhe kolege,
I nderuar zoti Kryetar i Kuvendit,
E gjej me vend që në parantezë të fjalës që lidhet me ligjin për dekoratat në Forcat e Armatosura të Shqipërisë, t’i kthej një përgjigje zotërisë parafolës, lidhur me një vit të mbrapshtë, që zotëria duhet domosdoshmërish të heq dorë nga çdo përmendje e atij vitit, si shkaktari kryesor i padënuar në fakt për mijëra jetë të humbura për shkak dhe fajësisë së tij të plotë që e çoi Shqipërinë tonë në ’97 drejt një përplasje civile. Përplasje civile e qytetarëve të lirë të Shqipërisë me SHIK-asit dhe me ato pak forca të ushtrisë që pranuan ti binden, këtu është edhe mëse e qartë edhe kujtimet e vjehrrit të një prej deputetëve të PD asokohe Ministër i Mbrojtjes, urdhrave të Sali Berishës për të bombarduar jugun.
Sa i përket krimit të pasionit që përmendi zotëria dhe meqë këtu kërkoi dëshmitarë, i nderuar zotëri, ish badigardi yt, Izet Haxhia, është dëshmia më e qartë e përfshirjes tënde edhe në atë dhunim të intelektualit të pavarur asokohe, Edi Ramës. Po, po, ka qenë urdhri jot personal. Nuk ta mban të shohësh në sy!
Tani ka ardhur koha që të përgjigjesh për çfarë të ka akuzuar Izet Haxhia. Qoftë për brigadat e tritolit që komandoheshin nga ti Sali, qoftë për lidhjet e tua edhe me vrasjen e Azem Hajdarit, qoftë edhe me urdhrat e tua dhënë SHIK-ut për dhunimin e intelektualëve dhe opozitarëve të asaj kohe. E kujtoj për të gjithë ata qytetarë shqiptarë intelektuali në atë kohë, Edi Rama, është dhunuar një ditë përpara fillimit të firmosjes së peticionit për largimin e presidentit të asokohe, njeriu i mbrapshtë, Sali Berisha. Kjo ishte intervista në La 7 e Kryeministrit Edi Rama. Sigurisht ti more pjesën ku vet ndjen dhimbje për çfarë ke bërë në atë kohë. Ndërkohë që besoj që të gjithë ata që e ndoqën, më së shumti qytetarët Italian, mjafton të shikoje feedbackun e asaj interviste në rrjetet sociale dhe e kuptoje se çfarë diference ka kryeministri aktual me atë që u largua me 1 milion shuplaka në 23 qershor.
Sa për korrupsion në Forcat e Armatosura, që lidhet me projektligjin në fjalë, i vetmi njeri përsëri që nuk duhet të flas fare kur bie fjala për Forcat e Armatosura, është personi parafolës. I cili vetëm pak javë para shpërthimit në Gërdec dekoronte oficerët të cilët më pas shërbyen si fasadë e fajësisë në atë krim shtetëror. Në 28 nëntor të vitit 2007, vetëm pak muaj përpara tragjedisë së Gërdecit, ai personi aty i dekoronte të gjithë ata që bashkë me të birin e vet i kishte vënë si punëtor për biznesin familjar. Ai personi aty që kur shpërtheu Gërdeci i vetmi njeri që nuk kishte takuar ndonjëherë në jetë ishte baxhanaku i vet. Nuk ka shqiptarë të besoj që të kesh baxhanak, 40 vjet të mos ketë ardhur radha ta takosh njëherë. Mos qesh, se është e dhimbshme se ky burri që po them, shpirti ju prehtë në paqe pavarësisht se ka qenë baxhanaku yt, nuk jeton më dhe të vij turp që qesh për një baxhanak të humbur. Sa për dinjitet, për të pasur gojë për të folur për Forcat e Armatosura, po mirë si harruat u që i merrnit para ushtarakëve për ti çuar në Irak dhe në Afganistan.
Besoj se të gjithë qytetarët dhe deputetët e dëgjuan sulmin e pa principë të zotërisë parafolës kundër Ministres së Mbrojtjes. Unë kam këtu një procesverbal të Forcave të Armatosura, datë 24 ora 09.07 minuta, Baza e Gjirokastrës, fluturim Tiranë – Gjirokastër, pilot Sokol Feka, në bordin e helikopterit kryeministri Berisha plus një oficer shoqërimi i kryeministrit. Ti që akuzon Ministren e Mbrojtjes, ç’punë ke pasur të fluturosh me zotin Feka në 24 mars 2012! Sa të bukur e paske pasur edhe fluturimin, nga Tiranë në Gjirokastër, afër Lazaratit. Mos je ulur në Lazarat? Përpara se të akuzosh Ministren e Mbrojtjes për gjëra të paqena, pse nuk jep përgjigje nga 2005 deri në 2013 ky majori ka qenë 5 herë i dekoruar, meqë flasim për dekoratat, dhe 5 herë i dënuar nga gjykatat e këtij vendi për shkelje në Forcat e Armatosura. Pse nuk thirre ministrat e tut ë mbrojtjes, pse nuk e larguat zotërinë? Por sot çohesh dhe hedh bomba, se je marrë dorën bombave, kundra Ministres së Mbrojtjes, kundra Qeverisë me akuza të paqena. I vetmi njeri që nuk duhet të akuzojë fare Forcat e Armatosura je ti. Forcat e Armatosura janë dinjiteti i një kombi. Po qe se nuk e kuptuar për kaq vite, 8 vjet kryeministër, 5 vjet President Republike dhe pjesën tjetër kryetar i opozitës, mësoje sot. Nuk kemi asnjëri nga ne të drejtë, qoftë edhe një minutë të vetme të hedhim akuza shpifëse kundra Forcave të Armatosura.
Një element tjetër shumë i rëndësishëm. Maj 2013, prag fushate, 450 aplikantë për rekrutim në Forcat e Armatosura nga 500 gjithsej, të shpallur fitues nga këta. Por gënjyer ama, premtuar vend pune në ushtri në prag të fushatës elektorale vetëm e vetëm që këta 450 t’u jepnin votën. Dëmi, me urdhër të këtij, 103 mln lekë. Jepini fjalën që do i fusim në ushtri, po humbëm punë e madhe se s’do ti marrim, po fituam s’do ti marrim prapë. Kjo është historia e marrëdhënies tuaj me Forcat e Armatosura.
Sa për dekoratat, po ta kujtoj dhe njëherë të fundit përsëri mos e përmend rastin e Sokol Fekës. Sepse ky person është pranuar në Forcat e Armatosura në vitin 1996, kur komandant i Forcave të Armatosura të Shqipërisë ke qenë ti, President i Republikës, Komandant i Forcave të Armatosura. Po mos ngri more më akuza se çdo akuzë që ngre ti, gjithmonë ty të kthehet mbi kokë.
Dy fjalë për ligjin për medaljet në Republikën e Shqipërisë, në respekt të Rregullores së Kuvendit dhe të objektit të diskutimit. Ky projektligj ka një diferencë të madhe. Ndryshimi me ligjin e vjetër është se në vend të harxhohen para për tenderat e teneqeve që shërbenin si medalje, siç harxhonit ju, ky projektligj medaljet i shoqëron me shpërblim financiar. Ky është dallimi ndërmjet ligjit të vjetër dhe ligjit të ri. Ju harxhonit para për të blerë teneqe për ti bërë medalje dhe bënit nja dhjetë tendera për këtë punë. Kësaj radhe nuk do të harxhohen para për teneqe, por paratë do ti jepen atyre që i meritojnë këto medalje. Medalje atyre që meritojnë, jo atyre që jepje urdhra ti, jepja atij e jepja këtij.
Në fund, doja ta falenderoja ish nënkryetarin e Partisë Demokratike për gjithçka tha. Në radhë të parë për solidaritetin e munduar nga ana e PD për sulmet kundër familjes së Ministrit të Brendshëm. Më në fund edhe nga PD erdhi një zë që solidarizohet me një akt moral që do të kishte çdo forcë politike kur sulmohet një shtetar, pavarësisht i kujt krahu është. Sigurisht ta përshëndes për lajmin dhe për pyetjen fabrike mielli ka në Partinë Demokratike dhe në SQUP.
*Fjala e nënkryetarit të grupit parlamentar socialist, Taulant Balla, në seancën e sotme parlamentare
***
Të nderuar kolegë,
Siç e dëgjuat dje nga SHQUP-i, kjo është “nisja e re” e PD-së. Urime për rinisjen aty ku gjithmonë rrotulloheni brenda të njëjtës dhe të njëjtit fjalor.
Nuk kemi ndërmend të merremi as me nisjen e re nga timoni i vjetër që sapo foli, por dy gjëra duhet t’i sqarojmë për qytetarët shqiptar, për gjithë gënjeshtrat që soli zotëria parafolës që bashkë me shoqen e stolit po largohen.
Sa i përket CEZ-it, qytetarët shqiptarë e dinë fare mirë, e solli Saliu në prag të zgjedhjeve të 2009-tës, e ushqeu sa pati mundësi, e favorizoi me tre vendime të ERE-s, nga të cilat më i turpshmi që mban vulën dhe firmë e Saliut pasi i kishte të gjitha institucionet nën urdhra, është vendimi i ERE-s që e detyronte KESH-in ti shiste energji CEZ-it, – që Saliu nuk e donte nuk e paska pasur mbajtur me hatër tani në fund, – për të falimentuar gjithë sistemin energjetik në Shqipëri, dhe u largua kur as Saliu dhe as CEZ-i nuk kishin më para për të blerë energji. Sigurisht, Saliu në atë fund, nga Saliu ja kaloi Saidit, pjesës së grupit të familjes që merr përsipër kompanitë kur këto janë në rrezik falimentimi.
Tani, përmendi këtu dhe një qytetar nga Kamza. Po turp nuk të vjen?! Po filloje nga kryeqytetari i Kamzës! Nga miku yt Xhelal Mziu.
Si ka mundësi që Xhelali kishte 494 milionë lekë pa paguar në Korporatën Energjetike, në OSHEE apo CEZ sot? Pse nuk flet për kryeqytetarin por për qytetar filanin që nga 7 mijë lekë do të paguaj 4 mijë lekë?! Pse nuk flet për Xhelalin?!
Foli zotëria këtu për mbledhjen e faturave. Po mirë, përsëri, turp nuk ke?!
Si ka mundësi që ti ankohesh sot që po i mbledh shteti faturat? Ndërkohë ti Sali, ia dhe 7 kompanive private. Dhe e mbani mend? Dy ishin çeke dhe 5 ishin private. T’jua them emrat? 5 biznesmenë që kolliteshin darkë për darkë tek Shkëlzeni! Edhe sa merrnin? 35 deri në 50 % të faturave që mblidheshin nga qytetarët, e merrnin fitim vet, kompanitë! Si ka mundësi që të vish këtu tani dhe të thuash pse po i mbledh shteti lekët? Ndërkohë që ti i mblidhje përmes 7 kompanive private që të kolliteshin darkë për darkë tek xhepi familjes tënde!
Prandaj iku, se nuk mban dot, nuk duron dot fare!
Tani nuk ka asnjë opozitë në asnjë vend të botës që të lumturohet kaq shumë sa lumturohet PD, kur krimi godet. E nuk ka asnjë opozitë në asnjë vend të votës që pezmatohet kaq shumë sa pezmatohet PD kur krimi goditet! Ky është rasti më fatkeq i të vetmes opozitë në botë, i opozitës së Saliut, me Lulin drejtor në SHQUP.
Jo më larg se një javë më parë, bota e errët e krimit kërcënoi familjen ministrit të Brendshëm. Më e turpshmja ishte që kjo u shoqërua me akuzat më idioteske të opozitës. Për lidhje të ministrit të Brendshëm, për hakmarrje të bandave etj.
Po si ka mundësi, që nëse ky ministër po të ishte kështu si thoni ju, që sot është në prani të Barack Obama-s dhe John Kerry-t në Shtëpinë e Bardhë. Po të ishte siç thoni ju, sigurisht që kanë ca rregulla, Shtetet e Bashkuar.
Po ju nuk u kujtuat asnjë moment, madje vrapuat të akuzonit atë personalisht. Të paktën solidarizim me familjen të bënit. Nuk presim fare solidarizim me politikanët e krahut të majtë të politikës.
Janë ende të freskëta, deklaratat e PD kur merrte në mbrojtje prodhuesit dhe trafikantët e drogës në Lazarat, teksa Policia e Shtetit Shqiptar, as e PS, as e PD, por Policia e Shtetit Shqiptar, rimerrte nga kthetrat e krimit atë fshat, të kthyer në kooperativën e PD të prodhimit të kanabisit.
Natyrshëm që na vjen keq edhe për nivelin ku ka rënë opozita sot dhe përsëri i kujtojmë drejtuesve të PD se vendi ka nevojë për një opozitë.
Nisje të re si thoni, por nisje të re me këtë këtu që vjen dhe shfryn këtu gjithë budallallëqet që dëgjon në Facebook? Ky është nisje e re, 70 e kusur vjeç?
Sepse në fund të fundit, krimi nuk ka ngjyrim politik, ai duhet luftuar në radhë të parë në emër të qytetarëve. Për këtë jeni të lutur ju deputetë të PD, ju të zgjedhurit e saj, që të solidarizoheni me Policinë e Shtetit.
Viti 2014 ishte viti i parë që riktheu jo vetëm besimin në institucionet shqiptare por edhe besimin në Policinë e Shtetit. 2014 ishte viti i parë ku Shqipëria nuk ishte më vend origjine e lëndëve narkotike. Shifrat ju i dini mirë!
E gjithë fushata kundër lëndëve narkotike shënoi kulmin me aksionet në Lazarat, në Duakgjin, në Tiranë e në rrethinat e saj dhe kudo tjetër në Shqipëri. Duke asgjësuar rrënjët e lëndëve narkotike, që ishin mbjellë si vazhdim i të njëjtës histori, që vazhdonte kultivohej, mbështetej, subvencionohej, në kuadër të të gjitha fushatave elektorale të PD.
Vetëm vitin e kaluar, u shkatërruan të ardhurat kriminale nga duart e botës së krimit në vlerën e mbi 7 miliardë eurove.
Kjo sigurisht ka çuar në sekuestrimin e aseteve kriminale të botës së krimit, prandaj edhe krimi mundohet të godasë shtetin, por e keqja është, si ka mundësi që opozita vendoset në krah të krimit?!
Kjo sigurisht ka shpëtuar jetë njerëzish, që deri dje e kishin kollaj në vendin tonë apo në vendet e BE të siguronin lëndë narkotike. Kjo e ka renditur vendin tonë në vendet që e kanë shumë seriozisht luftë kundër kultivimit dhe trafikimit të lëndëve narkotike.
Prandaj dhe Shqipëria është një vend i besuar, një vend partner i SHBA dhe i BE në të gjitha betejat, qoftë kjo, beteja kundër terrorizmit për të cilën ministri i Brendshëm është sot në Shtëpinë e Bardhë për të bashkërenduar gjithë kontributin që mund të japë Shqipëria në këtë betejë të rëndësishme.
Dështimi juaj në luftën kundër trafikantëve, në luftën kudër trafikimit të lëndëve narkotike është një dështim konstant. Por pyetja që shtrohet është: Pse PD gjithmonë del e para dhe bën akuza monstruoze kundër shtetit dhe në mbrojtje të krimit? Kësaj si t’i japim përgjigje. Si ka mundësi pas çdo aksioni policie del PD dhe bën deklaratën e radhës, që këtë e ka bërë qeveria. Si ka mundësi?!
Në PD, dhe këtë e them për së dyti, Lulit ia ka mbushur mendjen Saliu që mund ta rrëzojë Ramën me bombat e rrugeçërve dhe revoltës së hajdutëve të dritave. E tha dhe sot, tha: “Duhet domosdoshmërish, pas revoltës dhe pas bombave të rrëzojmë qeverinë dhe të shkojmë ne zgjedhje”.
Aq shumë ia ka mbushur mendjen sa i ka ikur mendja, sa që para një jave vajti dhe doli në atë fshatin që nuk ishte përmbytur fare dhe kërkoi ndihma, kurse dje doli dhe kërkonte llogari, mirë po ku i gjetët ndihmat? Pse i çuat këto ndihma? Ky është sot lidershipi i PD. Dhe vjen një zë nga PD që bën pyetje se ku e gjen miellin PD?
Këto janë problemet tuaja.
Tashmë është kuptuar që deri në qershor mbahet kandili politik i Bashës në karrigen e SHQUP-it. Hall i madh do ju zërë, që në qershor t’ju kthehet sërish Saliu, tashmë jo si nisja e re por si kryetar partie.
Dje në një konferencë për shtyp nga PS i kam drejtuar Lulzim Bashës një pyetje që nuk mora përgjigje. Doli një zëdhënëse e cila u mundua që pas fjalëve të fshihte përgjigjen që mungon prej dje, që personalisht ia bëra Lulzim Bashës. Dhe po ja dërgoj përsëri publikisht këtë pyetje. Qoftë Saliu se ka qenë Kryeministër, por Luli në radhë të parë, duhet t’i japë përgjigje pyetjes: Pse personi që akuzon me të madhe, që gjoja ka lidhje me të majtën, Emiliano Shullazi, në emër të vetë Lulzim Bashës në vitin 2011, prishte takimet elektorale të PS? Çfarë marrëveshje kishe ti Lulzim Basha me këtë person, që e përdore për të prishur mitingjet e opozitës kur ti ishe Ministër i Brendshëm dhe kryetar i PD për kryetar bashkie? Përse këtë person e ke përdorur për të prishur mitingjet elektorale të partisë socialiste? Çfarë marrëveshje kishe? Pa i dhënë përgjigje Luli kësaj pyetje, ju të tjerët që keni mbetur këtu, që numëroheni me gishta, nuk keni të drejtë morale të hidhni asnjë gram baltë përkundrejt punës së nderuar të Policisë së Shtetit.
Faleminderit!
*Fjala e dytë Nënkryetarit të grupit parlamentar socialist, Taulant Balla, në seancën e sotme parlamentare
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn